6.4.2022
EL
Επίσημη Εφημερίδα της Ευρωπαϊκής Ένωσης
C 152/117
1.7.
Στηριζόμενη σε διάφορες γνωμοδοτήσεις της (1) και στον πυλώνα κοινωνικών δικαιωμάτων, η ΕΟΚΕ υποστηρίζει μέτρα σε επίπεδο ΕΕ και κρατών μελών για την προώθηση της συνεργασίας μεταξύ των συστημάτων υγείας με σεβασμό των αξιών της ΕΕ, όπως η αξιοπρέπεια και ο θεμιτός ανταγωνισμός, και με στόχο την ανοδική σύγκλιση των συστημάτων υγείας και των κοινωνικών συστημάτων.
1.8. Κατά τη διάρκεια της πανδημίας, διαπιστώθηκε η ανάγκη επέκτασης, σε πρωτοφανή κλίμακα, της ευρωπαϊκής και της κρατικής δραστηριότητας για την παροχή βοήθειας τόσο σε μεμονωμένες επιχειρήσεις όσο και σε ιδιώτες.
Η ΕΟΚΕ υπογραμμίζει ότι είναι σημαντικό να υπάρξει μετάβαση από τα μέτρα έκτακτης ανάγκης προς παραγωγικές επενδύσεις για μια βιώσιμη και χωρίς αποκλεισμούς ανάκαμψη μεσοπρόθεσμα και μακροπρόθεσμα, επίσης με στόχο την αποτροπή του κινδύνου οι δημοσιονομικές και οι νομισματικές πολιτικές να υπόκεινται σε υψηλούς πληθωριστικούς κινδύνους που ενδέχεται να οδηγήσουν σε στασιμοπληθωρισμό.
1.9. Η ΕΟΚΕ εκφράζει την ικανοποίησή της για τις προσπάθειες της Ευρωπαϊκής Επιτροπής να στηρίξει τις εθνικές εκστρατείες γραμματισμού στα μέσα επικοινωνίας σε συνεργασία με το Ευρωπαϊκό Παρατηρητήριο Ψηφιακών Μέσων (EDMO) και με την ομάδα εμπειρογνωμόνων για τον γραμματισμό στα μέσα ενημέρωσης, καθώς, κατ’ αυτόν τον τρόπο, συμβάλλει περαιτέρω στην καταπολέμηση της παραπληροφόρησης, συμπεριλαμβανομένης της παραπληροφόρησης κατά του εμβολιασμού που προκαλεί αβάσιμους φόβους και σοβαρές ζημίες.
1.10. Η ΕΟΚΕ τάσσεται υπέρ των προσπαθειών για τη βελτίωση της διεθνούς συνεργασίας και την εδραίωση της ισχύος της Ευρώπης στους διεθνείς οργανισμούς.
Η ΕΟΚΕ τονίζει ότι οποιαδήποτε αποδυνάμωση της θέσης της Ευρώπης και της συμμετοχής της σε διεθνείς οργανισμούς δημιουργεί περιθώρια για άλλες χώρες εκτός της ΕΕ να ενεργούν κατά τρόπο δυσμενή για τις αξίες που πρεσβεύει η Ευρωπαϊκή Ένωση. 2.
Γενικές παρατηρήσεις 2.1.
Στις αρχές του 2020, η πανδημία COVID-19 ανέδειξε ορισμένες από τις υφιστάμενες δυσλειτουργίες του τομέα της υγείας, καθώς και ορισμένων τομέων της οικονομίας, πολλών κρατών και θεσμικών οργάνων της ΕΕ.
Όλα αυτά επέτειναν τη σοβαρότητα της κρίσης και την κοινωνική ανισορροπία. 2.2.
Η Επιτροπή εκφράζει την ικανοποίησή της για τις προσπάθειες της Ευρωπαϊκής Ένωσης και των θεσμικών οργάνων της να αξιολογούν συνεχώς τις διαδικασίες κατά τη διάρκεια της πανδημίας, τόσο όσον αφορά την πρωτοφανή επιβάρυνση των συστημάτων υγείας όσο και τον αντίκτυπο στην Ευρωπαϊκή Ένωση εν γένει.
Η Επιτροπή τονίζει ότι η εν λόγω προηγούμενη περίοδος θα πρέπει επίσης να αξιολογηθεί ως δοκιμή της δημοκρατικής και ενοποιημένης λειτουργίας της ΕΕ σε κατάσταση έκτακτης ανάγκης.
2.3. Η ΕΟΚΕ αναγνωρίζει τις τεράστιες προσπάθειες που κατέβαλαν τα διάφορα θεσμικά όργανα της ΕΕ, τα οποία συντόνισαν την παροχή στήριξης στο πεδίο του εμβολιασμού, τα εθνικά ιδρύματα, που παρείχαν προγράμματα κοινωνικής προστασίας και στήριξης, καθώς και οι επιχειρήσεις, οι οποίες κατέβαλαν κάθε δυνατή προσπάθεια για την προστασία των εργαζομένων και των δραστηριοτήτων τους και οι οποίες ανταποκρίθηκαν στην πρόκληση της ταχείας εξομάλυνσης όσον αφορά την απασχόληση και την προμήθεια βασικών προϊόντων.
Ταυτόχρονα, επισημαίνεται ότι πρέπει να γίνουν ακόμη πολλά για να εξασφαλιστεί πλήρης σταθερότητα και ισορροπία στην αγορά εργασίας. 2.4.
Η ΕΟΚΕ τονίζει ότι το πρώτο και κύριο δίδαγμα που αντλήθηκε είναι ότι, ιδίως σε περιόδους πανδημιών περιφερειακού και/ή υπερεθνικού χαρακτήρα, χρειάζεται συνεργασία σε ευρωπαϊκό επίπεδο για την εξεύρεση κοινών εργαλείων, όχι μόνο για την ανταπόκριση στον τομέα της υγείας, αλλά και για τη διαχείριση της κατάστασης έκτακτης ανάγκης και την υποστήριξη της μετάβασης σε μια ταχεία αλλά και βιώσιμη ανάκαμψη χωρίς αποκλεισμούς.
Η ΕΟΚΕ υπογραμμίζει τη θετική προσέγγιση των ευρωπαϊκών θεσμικών οργάνων όσον αφορά τη θέσπιση νέων και καινοτόμων χρηματοδοτικών εργαλείων τα οποία συμφωνήθηκαν υιοθετώντας μια προσέγγιση με γνώμονα την αλληλεγγύη και με βάση το κοινό συμφέρον.
2.5. Η χειρότερη δυνατή περίπτωση θα ήταν να ξεσπάσει μια άλλη κρίση προτού σταθεροποιηθεί πλήρως η κατάσταση.
Ως εκ τούτου, η Ευρωπαϊκή Επιτροπή θα πρέπει κατά προτεραιότητα να αναλάβει σήμερα δράση για την ενίσχυση της ανθεκτικότητας των οικονομικών και κοινωνικών συστημάτων και των συστημάτων υγείας για το μέλλον.
Η ΕΟΚΕ συμφωνεί με την εν λόγω στρατηγική, καθώς και με την ανάγκη να εξεταστούν με κριτικό πνεύμα τα διδάγματα που αντλήθηκαν και να ενισχυθεί η διαχείριση κρίσεων στην Ευρωπαϊκή Ένωση.
2.6. Η Ευρωπαϊκή Επιτροπή παραθέτει δέκα σημαντικά διδάγματα από την πανδημία, αλλά αναφέρει μόνο επιγραμματικά τον «άνισο αντίκτυπο της κρίσης, καθώς οι ευάλωτες ομάδες και οι μικρομεσαίες επιχειρήσεις ήταν μεταξύ εκείνων που υπέστησαν το μεγαλύτερο πλήγμα».
Στο πλαίσιο των συστάσεων πρέπει να εξεταστεί με κριτικό πνεύμα τι έχει γίνει μέχρι στιγμής, τι λειτούργησε καλά και τι πρέπει να βελτιωθεί.
2.7. Καθώς εξερχόμαστε από την κρίση, οι ελλείψεις εργατικού δυναμικού σε ζωτικής σημασίας επαγγέλματα «χαμηλής εξειδίκευσης» αποδεικνύονται επίσης μείζον πρόβλημα.
Η κρίση ανέδειξε επίσης την ευπάθειά μας στον κατακερματισμό των παγκόσμιων αλυσίδων εφοδιασμού και την ανάγκη επανεξέτασης της βιομηχανικής στρατηγικής σε σχέση με την παραγωγή βασικών προϊόντων.
(1)
ΕΕ C 13 της 15.1.2016, σ.
40, ΕΕ C 14 της 15.1.2020, σ.
1.